بنگلدش ده جماعت اسلامی حزبی نینگ رهبری اعدام ایتیلدی
بنگلدش ده جماعت اسلامی حزبی نینگ رهبری مطیع الرحمن نظامی اعدام ایتیلگن لیگی بیلدیریلدی. نظامی نینگ بویوک اوغلی نقیب الرحمن بنگلدش حکومتی تامان قوریلگن حرب گناهکارلری محکمه سیده محکمه بولیب، آته سی نینگ جزاسی نینگ عملی بولگن لیگینی بیان ایتدی. نقیب الرحمن جماعت اسلامی نینگ هوادارلریگه ساکن و صبرلی بولیش لرینی سوره دی. بیز عائله اوله راق حوصله و صبر قیلیش گه حرکت ایتماقده میز. باشقه چاره میز یوق. برچه مسلمانلرنی آتم اوچون دوعا قیلیش لرینی سوره یمن. آتم نینگ شهید بولگن لیگی گه ایشانه میز، دیدی.
نظامی 1971 نچی ییل جماعت اسلامی نینگ یاش – ییگیت گروهی نینگ باشقرووچیلیگینی آلیب بارماقده ایکن، استقلال حربی جریانیده پاکستان اردوسیگه همکارلیک قیلگن لیگی و ملکی اهالیگه ضرر بیرگن لیگی باعث اوزی بیلن بیرگه لیکده 16 کیشی محکمه بولیب تورگن ایدی. محکمه 2014 نچی ییل نظامی نی اعدام گه محکوم ایتگن ایدی. نظامی ایسه محکمه نینگ مذکور قرارینی عالی محکمه گه آلیب بارگن ایدی. بیراق عالی محکمه جنوری آی نینگ 6 نچی تاریخیده قرارنی تأیید ایتگن ایدی.
جماعت اسلامی حزبی نینگ باشقرووچیلریدن عبدالقدیر ملا، محمد قمرالزمان و علی احسان مجاهد هم آلدینگی ییللرده حربی گناهلر محکمه سی تامان اعدام ایتیلگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
